Zoznam študijných odborov a učebných odborov, ktoré sú nad rozsah potrieb trhu práce a Zoznam študijných odborov a učebných odborov s nedostatočným počtom
absolventov pre potreby trhu práce
(KONSOLIDOVANÉ ZNENIE)
1. Úvod
Zoznam študijných odborov a učebných odborov, ktoré sú nad rozsah potrieb trhu práce a Zoznam študijných odborov a učebných odborov s nedostatočným počtom absolventov pre potreby trhu boli vytvorené v súlade s ustanovením § 29 ods. 2 zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov v znení zákona č. 209/2018 Z. z. (ďalej len „zákon č. 61/2015 Z. z.”), podľa ktorého ministerstvo školstva v spolupráci s inštitúciami podľa § 28 ods. 2 vypracúva najmenej raz za tri roky v členení podľa jednotlivých samosprávnych krajov
0. zoznam študijných odborov a učebných odborov s nedostatočným počtom absolventov pre potreby trhu práce,
0. zoznam študijných odborov a učebných odborov, ktoré sú nad rozsah potrieb trhu práce (ďalej len „zoznamy“).
Ministerstvo školstva, vedy, výskumu a športu SR (ďalej len „ministerstvo“) pri tvorbe zoznamov postupovalo podľa Smernice č. 55/2019 o postupe pri tvorbe zoznamov študijných odborov a učebných odborov, ktorú prerokovalo so zástupcami Ministerstva práce sociálnych vecí a rodiny SR, samosprávnych krajov, Rady zamestnávateľov pre systém duálneho vzdelávania ako aj Štátneho inštitútu odborného vzdelávania na pracovných rokovaniach
1. septembra 2019 a 19. novembra 2019 v Bratislave. Zoznamy boli prerokované a odporučené Radou vlády SR pre odborné vzdelávanie a prípravu na schválenie.  
Vzhľadom na skutočnosť, že zámerom určovania zoznamov je zosúlaďovanie odborného vzdelávania a prípravy s potrebami trhu práce a motivácia žiakov základných škôl vyberať si odbory vzdelávania perspektívne z hľadiska regionálnych potrieb trhu práce, nie sú predmetom určovania učebné odbory, ktorých absolvovaním žiak získa nižšie stredné odborné vzdelanie, študijné odbory nadstavbového štúdia a študijné odbory pomaturitného štúdia. Predmetom určovania zoznamov nie sú ani študijné odbory alebo učebné odbory v experimentálnom overovaní, ktorých cieľom je najmä overovanie obsahu vzdelávania.
Navrhovaná účinnosť zoznamov je 1. 9.2020 a v súlade s čl. 4 ods. 1 smernice č. 55/2019 o postupe pri tvorbe zoznamov študijných odborov a učebných odborov nevzťahujú sa na ročníky žiakov, ktorí začali štúdium pred 1. septembrom 2020. Zoznam študijných odborov a učebných odborov, ktoré sú nad rozsah potrieb trhu práce a zoznam študijných odborov a učebných odborov s nedostatočným počtom absolventov pre potreby trhu práce vydané do 31. decembra 2019 zostávajú zachované pre ročníky žiakov, ktorí začali štúdium pred
1. septembrom 2020.
Zdroje údajov

Pri tvorbe boli brané do úvahy zdroje údajov, ktoré boli relevantné pre zaradenie študijného odboru alebo učebného odboru do príslušného zoznamu. Medzi tieto údaje patria:

✓ 	absolventská miera nezamestnanosti v príslušnom študijnom odbore alebo učebnom
odbore v príslušnom samosprávnom kraji za marec až jún 2019,
✓ prognózovaný počet absolventov v príslušnom študijnom alebo učebnom odbore, v príslušnom samosprávnom kraji v roku, v ktorom majú ukončiť štúdium žiaci začínajúci štúdium v školskom roku, od ktorého sa určujú zoznamy,
✓ dodatočná potreba zamestnancov v príslušnom študijnom alebo učebnom odbore v príslušnom samosprávnom kraji pre kalendárny rok, v ktorom majú ukončiť štúdium žiaci začínajúci štúdium v školskom roku, od ktorého sa určujú zoznamy,
✓ 	odvetvové koncepcie odborného vzdelávania a prípravy žiakov na výkon povolania
a odborných činností,
✓ 	regionálne stratégie výchovy a vzdelávania v stredných školách,
✓ študijné a učebné odbory, pre ktoré je k 1. 1. 2020 v rámci príslušného samosprávneho kraja overená spôsobilosť poskytovať praktické vyučovanie v systéme duálneho vzdelávania,
✓ 	 študijné a učebné odbory, v rámci ktorých majú stredné školy v príslušnom
samosprávnom kraji k 1. 1. 2020 uzatvorenú zmluvu o duálnom vzdelávaní,
✓ počet žiakov v príslušnom samosprávnom kraji k 15. 9. 2019 v príslušnom študijnom odbore alebo učebnom odbore.
1. Postup pri tvorbe zoznamov
Na Zoznam študijných odborov a učebných odborov, ktoré sú v rámci samosprávneho kraja nad rozsah potrieb trhu práce sa zaraďuje odbor, ktorý patrí v príslušnom samosprávnom kraji medzi 10 % študijných alebo učebných odborov s najvyššou priemernou absolventskou mierou nezamestnanosti a zároveň patrí medzi 20% študijných alebo učebných odborov s najnižším pomerným rozdielom medzi dodatočnou potrebou zamestnancov a prognózovaným počtom absolventov.
Súčasne musia pre týmto spôsobom identifikovaný študijný alebo učebný odbor platiť nasledujúce podmienky:
0. zo žiadnej odvetvovej koncepcia odborného vzdelávania a prípravy žiakov na výkon povolania a odborných činností nevyplýva potreba odborného vzdelávania a prípravy,
0. z príslušnej regionálnej stratégie výchovy a vzdelávania v stredných školách nevyplýva potreba odborného vzdelávania a prípravy,
0. k 1. januáru 2020 nie je v rámci príslušného samosprávneho kraja overená spôsobilosť zamestnávateľa poskytovať praktické vyučovanie v systéme duálneho vzdelávania alebo v rámci príslušného samosprávneho kraja nie je stredná škola, ktorá má uzatvorenú zmluvu o duálnom vzdelávaní,
0. k 15. septembru 2019 sa pripravuje v rámci príslušného samosprávneho kraja viac ako 15 žiakov.
V prípade, že študijný alebo učebný odbor patrí v rámci samosprávneho kraja medzi 10 % študijných alebo učebných odborov s najnižšou priemernou absolventskou mierou nezamestnanosti a zároveň patrí medzi 30 % študijných alebo učebných odborov s najvyšším pomerným rozdielom medzi dodatočnou potrebou zamestnancov a prognózovaným počtom absolventov zaraďuje sa v rámci príslušného samosprávneho kraja do Zoznamu študijných odborov a učebných odborov s nedostatočným počtom absolventov pre potreby trhu práce. Súčasne musí pre takto určený odbor vzdelávania platiť podmienka, že má dodatočnú potrebu v samosprávnom kraji vyššiu ako 10 zamestnancov.
1. Využitie zoznamov
Zoznam študijných odborov a učebných odborov s nedostatočným počtom absolventov pre potreby trhu práce a Zoznam študijných odborov a učebných odborov, ktoré sú nad rozsah potrieb trhu práce budú mať v praxi nasledovné uplatnenie
1. študijné a učebné odbory zaradené v oboch zoznamoch budú v nadväznosti na § 4 ods. 15 nariadenia vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov počas doby zaradenia zohľadňované pri rozpise finančných prostriedkov v rámci normatívneho financovania na žiaka prvého ročníka strednej odbornej školy a jeho nasledujúcich ročníkov; normatív na žiaka prvého ročníka strednej školy a jeho nasledujúcich ročníkov vzdelávajúceho sa v študijnom odbore alebo v učebnom odbore zaradenom v zozname študijných odborov a učebných odborov, ktoré sú nad rozsah potrieb trhu práce je 90 % normatívu na žiaka príslušnej kategórie školy počas doby zaradenia študijného odboru alebo učebného odboru v tomto zozname, v zozname študijných odborov a učebných odborov s nedostatočným počtom absolventov pre potreby trhu práce je 110 % normatívu na žiaka príslušnej kategórie školy;
1. zaradenie študijného odboru alebo učebného odboru do zoznamu študijných odborov a učebných odborov s nedostatočným počtom absolventov pre potreby trhu práce predstavuje jeden z osobitných prípadov, keď zriaďovateľ strednej školy môže za podmienok § 33 ods. 8 písm. a) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov určiť aj menší počet žiakov v triede (9 žiakov v dennej forme štúdia, 5 žiakov v externej forme štúdia), ak nie je možné zriadiť spoločnú triedu pre niekoľko príbuzných študijných odborov alebo spoločnú triedu pre niekoľko príbuzných učebných odborov,
1. podľa § 27 ods. 3 zákona č. 61/2015 Z. z. sa žiakovi, ktorý sa pripravuje na povolanie, skupinu povolaní alebo odborných činností v študijnom odbore alebo učebnom odbore zaradenom do zoznamu študijných odborov a učebných odborov s nedostatočným počtom absolventov pre potreby trhu práce poskytuje motivačné štipendium z prostriedkov štátneho rozpočtu,
1. podľa § 31 ods. 6 zákona č. 61/2015 Z. z. vo vzťahu k študijnému alebo učebnému odboru s nedostatočným počtom absolventov pre potreby trhu práce je možné podať žiadosť o preskúmanie určenia počtu žiakov prvého ročníka stredných škôl.
1. Zoznam študijných odborov a učebných odborov, ktoré sú nad rozsah potrieb trhu práce

	Trenčiansky samosprávny kraj 

	5370 M 
	masér 

	 

	Žilinský samosprávny kraj  

	5370 M 
	masér 

	 

	Banskobystrický samosprávny kraj  

	6362 M 
	kozmetička a vizážistka 


1. Zoznam študijných odborov a učebných odborov s nedostatočným počtom absolventov pre potreby trhu práce 
	Bratislavský samosprávny kraj

	2464 H
	strojný mechanik
strojná mechanička 

	2847 M
	technológia kozmetiky a chemických liečiv

	2955 H
	mäsiar, lahôdkár
mäsiarka lahôdkárka 

	2964 H 
	cukrár
cukrárka

	6442 K
	obchodný pracovník
obchodná pracovníčka 

	7237 M
7238 M
	informačné systémy a služby
knižničné a informačné služby

	7661 M
	sociálno-výchovný pracovník 
sociálno-výchovná pracovníčka

	8604 M
	grafický dizajn

	

	Trnavský samosprávny kraj 

	2423 H 
	nástrojár
nástrojárka

	2433 H 
	obrábač kovov
obrábačka kovov 

	2840 M 
	biotechnológia a farmakológia 

	3675 H 
	maliar 
maliarka

	3739 M 
	elektrotechnika v doprave a telekomunikáciách

	3760 M 
	prevádzka a ekonomika dopravy 

	4524 H 
	agromechanizátor, opravár 
agromechanizátorka, opravárka

	5371 H
	sanitár
sanitárka

	2426 K
2449 K
	programátor obrábacích a zváracích strojov a zariadení 
programátor CNC strojov
programátorka CNC strojov



	

	Trenčiansky samosprávny kraj

	2738 H 01 
2738 H 08
	operátor sklárskej výroby – výroba dutého a lisovaného skla
operátor sklárskej výroby – ručné tvarovanie skla 
operátor sklárskej výroby – ručné tvarovanie skla  

	2859 K
	operátor gumárskej a plastikárskej výroby 
operátorka gumárskej a plastikárskej výroby

	2954 H 
	mäsiar 
mäsiarka

	3658 K 
3659 K
	mechanik stavebnoinštalačných zariadení 
technik stavebnoinštalačných zariadení
technička stavebnoinštalačných zariadení

	3661 H 
	murár
murárka

	3678 H 
	inštalatér
inštalatérka

	7646 M 
	vychovávateľsko-opatrovateľská činnosť

	7649 M 
	učiteľstvo pre materské školy a vychovávateľstvo 

	

	Nitriansky samosprávny kraj 

	3152 H 02
	krajčír – dámske odevy
krajčírka – dámske odevy

	3341 K 
	operátor drevárskej a nábytkárskej výroby 
operátorka drevárskej a nábytkárskej výroby

	3692 M
	geodézia, kartografia a kataster 

	3968 M
	logistika 

	4524 H
	agromechanizátor, opravár 
agromechanizátorka, opravárka

	

	Žilinský samosprávny kraj

	2412 K 
	mechanik číslicovo riadených strojov 
mechanička číslicovo riadených strojov

	2466 H 02 
	mechanik opravár – stroje a zariadenia 
mechanička opravárka – stroje a zariadenia

	2488 H 
	mechanik špecialista automobilovej výroby 
mechanička špecialista automobilovej výroby

	2841 M 
2843 M
	technológia ochrany a tvorby životného prostredia
chemické aspekty ochrany a tvorby životného prostredia

	2955 H 
	mäsiar, lahôdkár 
mäsiarka, lahôdkárka

	3692 M 
	geodézia, kartografia a kataster

	4243 M 
	mechanizácia pôdohospodárstva 

	4524 H
	agromechanizátor, opravár
agromechanizátorka, opravárka

	6460 H 
6461 H
	predavač 
asistent predaja
asistentka predaja

	8606 M 
	fotografický dizajn

	

	Banskobystrický samosprávny kraj

	2262 K
2263 K
	hutník operátor 
operátor v hutníctve a zlievarenstve
operátorka v hutníctve a zlievarenstve

	2423 H 
	nástrojár
nástrojárka

	2430 H 
	operátor strojárskej výroby 
operátorka strojárskej výroby

	2487 H 03 
	autoopravár – karosár 
autoopravárka – karosárka

	2683 H 11
	elektromechanik – silnoprúdová technika 
elektromechanička – silnoprúdová technika

	2955 H  
	mäsiar, lahôdkár 
mäsiarka, lahôdkárka

	2978 H 
	cukrár pekár
cukrárka pekárka

	

	Prešovský samosprávny kraj

	2954 H
	mäsiar 
mäsiarka

	5371 H 
	sanitár
sanitárka

	

	Košický samosprávny kraj 

	2262 K
2263 K
	hutník operátor 
operátor v hutníctve a zlievarenstve
operátorka v hutníctve a zlievarenstve

	2487 H 04
	autoopravár – lakovník 
autoopravárka – lakovníčka

	2955 H
	mäsiar, lahôdkár 
mäsiarka, lahôdkárka

	5308 M
	zdravotnícky laborant
zdravotnícka laborantka



1
